32006L0062
L 206/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/62/ЕО НА КОМИСИЯТА
от 12 юли 2006 година
за изменение на приложенията към Директиви 76/895/ЕИО, 86/362/ЕИО, 86/363/ЕИО и 90/642/ЕИО на Съвета относно максимално допустимите граници на остатъчните вещества от десмедифам, фенмедифам и хлорфенвинфос
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/895/ЕИО на Съвета от 23 ноември 1976 г. относно определянето на максимални количества на остатъци от пестициди във и върху плодовете и зеленчуците (1), и по-специално член 5 от нея
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (2), и по-специално член 10 от нея;
като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храни с животински произход (3), и по-специално член 10 от нея
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (4), и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (5), и по-специално член 4, параграф 1, буква е) от нея,
като има предвид, че:
(1)
Съществуващите активни вещества десмедифам и фенмедифам са включени в приложение I към Директива 91/414/ЕИО с Директива 2004/58/ЕО на Комисията (6).
(2)
Включването на тези активни вещества в приложение I към Директива 91/414/ЕИО се основава на оценката на представената информация относно предлаганата им употреба. Съгласно член 4, параграф 1, буква е) от Директива 91/414/ЕИО някои държави-членки са представили информация относно тази употреба. Наличната информация бе разгледана и е достатъчна, за да бъдат определени някои максимално допустими граници на остатъчните вещества (МДГОВ).
(3)
С Регламент (ЕО) № 2076/2002 на Комисията (7) бе решено хлорфенвинфос да не бъде включен в приложение I към Директива 91/414/ЕИО. На някои държави-членки се разрешава да запазят валидността на някои разрешителни за употребата на продукти, съдържащи хлорфенвинфос до 30 юни 2007 г.
(4)
В Директива 76/895/ЕИО вече са определени МДГОВ за хлорфенвинфос. Те следва да се имат предвид когато се определят МГДОВ за хлорфенвинфос в Директива 90/642/ЕИО.
(5)
Докладите за прегледа на Комисията, които бяха подготвени да бъдат включени в приложение I към Директива 91/414/ЕИО за съответните активни субстанции, определят допустимите дневни дози на прием (ДДД), а когато е необходимо, и острата референтна доза (ОРД) за тези вещества. Направена е оценка за излагането на потребителите на въздействието на тези субстанции чрез хранителни продукти, обработени със съответните активни субстанции, съгласно процедурите на Общността. Под внимание са взети и насоките, публикувани от Световната здравна организация (8) и становището на Научния комитет за растенията (9) относно използваната методология. Заключението е, че предлаганите МДГОВ няма да доведат до превишаване на допустимите дневни дози на прием (ДДД) или на острата референтна доза (ОРД).
(6)
За да се гарантира, че потребителите са съответно защитени срещу излагането им на въздействието на остатъци от продукти за растителна защита в резултат от неразрешена употреба на последните, следва да се определят временни МДГОВ за съответните комбинации продукт/пестицид, които МДГОВ да бъдат на долната граница на аналитично определяне.
(7)
Определянето на общностно равнището на временни МДГОВ не следва да попречи на държавите-членки да определят временни МДГОВ за съответните вещества съгласно член 4, параграф 1, буква е) от Директива 91/414/ЕИО и приложение VI към нея. Смята се, че период от четири години е достатъчен да позволи допълнителна употреба на тези активни субстанции. След това временните МДГОВ стават окончателни.
(8)
Поради това е необходимо всички МДГОВ, определени за употребата на тези продукти за растителна защита, да бъдат добавени в приложенията към директиви 86/362/ЕИО, 86/363/ЕИО и 90/642/ЕИО, за да се позволи извършване на подходящо наблюдение и контрол над забраната за тяхната употреба и да се защитят потребителите. Ако МДГОВ все още не са определени, е целесъобразно сега те да бъдат определени за първи път.
(9)
Впоследствие разпоредбите на Директива 76/895/ЕИО, които определят МДГОВ за хлорфенвинфос, следва да бъдат заличени.
(10)
Поради тази причина следва да се внесат съответните изменения в Директиви 76/895/ЕИО, 86/362/ЕИО, 86/363 ЕИО и 90/642/ЕИО.
(11)
Мерките, предвидени в настоящата директива, са в съответствие със становището на Постоянния комитет за хранителната верига и за здравето на животните,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/ЕИО редът за хлорфенвинфос се заличава.
Член 2
Приложение II към Директива 86/362/ЕИО се изменя съгласно приложение I към настоящата директива.
Член 3
Приложение II към Директива 86/363/ЕИО се изменя съгласно приложение II към настоящата директива.
Член 4
Приложение II към Директива 90/642/ЕИО се изменя съгласно приложение III към настоящата директива.
Член 5
1. Държавите-членки приемат и публикуват, най-късно до 20 януари 2008 г., законовите, подзаконовите и административните разпоредби, необходими за да се съобразят с настоящата директива. Те незабавно уведомяват Комисията за текстовете на тези разпоредби и за таблицата на съответствието между тези разпоредби и настоящата директива.
Те следва да прилагат тези разпоредби най-късно от 21 януари 2008 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на основните разпоредби от националното им законодателство, които те приемат в областта, уредена с настоящата директива.
Член 6
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 7
Адресати на настоящата директива са държавите-членки.
Съставено в Брюксел на 12 юли 2006 година.